b"\n_START_ARTICLE_\nRudolf de Fulda\n_START_SECTION_\nBiografia\n_START_PARAGRAPH_\nAlumne de Raban Maur, Rudolf es convert\xc3\xad en bibliotecari de l'abadia de Fulda el 812, i col\xc2\xb7labor\xc3\xa0 en la redacci\xc3\xb3 dels Annales fuldenses, dels quals escrigu\xc3\xa9 la segona part._NEWLINE_Envers el 822, l'abat Raban Maur el nomen\xc3\xa0 sotsdiaca de les escoles de l'abadia. Fou ordenat sacerdot el 827 i s'encarreg\xc3\xa0 de l'edici\xc3\xb3 de diversos texts._NEWLINE_Quan el 847 el seu mestre Raban Maur \xc3\xa9s escollit bisbe de Mag\xc3\xbancia a Ren\xc3\xa0nia, l'acompany\xc3\xa0, tot i que torn\xc3\xa0 de seguida a Fulda, \xc3\xa8poca en qu\xc3\xa8 comen\xc3\xa7ava a interessar-se per la poesia._NEWLINE_Del 864 al 865 redact\xc3\xa0 una introducci\xc3\xb3 de Translatio Sancti Alexandri, obra essencial del monjo Meginhard consagrada a la translaci\xc3\xb3 de Walbraht, un nebot de Widukind de Sax\xc3\xb2nia, de les restes del m\xc3\xa0rtir Alexandre de Roma a Wildeshausen. La introducci\xc3\xb3 descriu la societat pagana saxona i s'inspir\xc3\xa0 en la Germania de T\xc3\xa0cit."